**R o č n á s p r á v a**

**hlavného kontrolóra obce Galovany**

**o kontrolnej činnosti za rok 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V súlade s ustanovením § 18f ods. 1 písm. e) zákona č. 369/1990 Zb. o obecnom zriadení v znení neskorších predpisov, predkladám obecnému zastupiteľstvu obce Galovany,

**Ročnú správu o kontrolnej činnosti za rok 2020.**

**Pri kontrole boli použité:**

1. príslušné ustanovenia § 18 a nasl. zákona č. 369/1990 Zb. o obecnom zriadení v znení neskorších predpisov, upravujúce rozsah kontrolnej činnosti,
2. v spojení s §§ 5, 9 zákona č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov a podľa plánu kontrolnej činnosti na rok 2020.

**Kontrolná činnosť v roku 2020 bola vykonávaná na základe:**

* plánu kontrolnej činnosti na I. polrok 2020,
* plánu kontrolnej činnosti na II. polrok 2020,
* požiadavky obecného zastupiteľstva alebo starostu obce podľa § 18f ods. 1 písm. h) zákona č. 369/1990 Zb. o obecnom zriadení v znení neskorších predpisov, neboli predložené,
* odborné stanoviská hlavného kontrolóra v roku 2020 k vypracovaniu návrhu Záverečného účtu obce Galovany za rok 2019 a návrhu rozpočtu obce Galovany na rok 2021.

**Kontrolované subjekty:**

1. obecný úrad Galovany,
2. osoby, ktorým boli poskytnuté z rozpočtu obce finančné prostriedky podľa osobitného predpisu a to v rozsahu nakladania s týmito prostriedkami.

 **Pri kontrolnej činnosti vykonávanej v roku 2020 bol položený doraz na:**

1. vykonávanie základnej finančnej kontroly podľa § 7 zákona č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov,
2. či účtovné a pokladničné doklady vedené obecným úradom, spĺňajú obsahové a formálne náležitosti a či sú v súlade so zákonom o účtovníctve a príslušnými uzneseniami obecného zastupiteľstva,
3. či verejné prostriedky boli vynaložené v súlade so schváleným obecným rozpočtom, uzavretými zmluvami a ostatnými všeobecne záväznými právnymi predpismi, vzťahujúcimi sa na hospodárenie s finančnými prostriedkami a majetkom obce,
4. preverenie postupu spracovania návrhu Záverečného účtu obce Galovany za rok 2019, s vypracovaním odborného stanoviska hlavného kontrolóra, pre rokovanie obecného zastupiteľstva,
5. preverenie postupu spracovania návrhu Rozpočtu obce Galovany na rok 2021 s výhľadom na roky 2022 a 2023, s vypracovaním odborného stanoviska hlavného kontrolóra obce, pre rokovanie obecného zastupiteľstva,
6. preverenie dodržiavania Všeobecne záväzného nariadenia obce Galovany o poskytovaní nenávratných finančných dotácií z rozpočtu obce a ako je preukázaný účel ich použitia.
7. **Vykonané kontroly v roku 2020.**
8. **Finančná kontrola zameraná na kontrolu účtovných a pokladničných operácií, účtovných a pokladničných dokladov vedených obecným úradom, overenie vykonávania základnej finančnej kontroly.**

 V súlade s príslušnými ustanoveniami § 18 a nasl. zákona č. 369/1990 Zb. o obecnom zriadení v znení neskorších predpisov, v  spojení s §§ 5, 9 zákona č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov a podľa plánu kontrolnej činnosti na rok 2020, boli na obecnom úrade Galovany samostatne za každý štvrťrok vykonané finančné kontroly.

 Kontrola bola vykonávaná za obdobie od 01.01.2020 do 31.03.2020, **/**Správa o výsledku kontroly č. 01/2020 – H k zo dňa 22.05.2020, prerokovaná OZ dňa 29.05.2020/, za obdobie od 01.04.2020 do 30.06.2020, /Správa o výsledku kontroly č. 02/2020 – H k zo dňa 15.08.2019, prerokovaná OZ dňa 14.09.2020/, za obdobie od 01.07.2020 do 30.09.2020, /Správa o výsledku kontroly č. 03/2020 – H k zo dňa 02.12.2020, prerokovaná OZ dňa 02.12.2020/ za obdobie od 01.10.2020 do 31.12.2020, /Správa o výsledku kontroly č. 04/2020 – H k zo dňa 02.03.2021, prerokovaná OZ dňa 24.03.2021/.

 Účelom vykonaných kontrol bolo overenie stavu účtovných dokladov a účtovných operácií, ako aj  pokladničných dokladov a pokladničných operácií vedených obecným úradom Galovany, najmä či ich obsahové a formálne náležitosti sú v súlade so zákonom, či je vykonávaná základná finančná kontrola a ako hospodárne a efektívne boli vynaložené verejné prostriedky z rozpočtu obce v roku 2020. **Nedostatky neboli zistené.**

 Kontrolovaný subjekt preukázal, že k došlým faktúram je vyhotovovaný **„Krycí list,“** s predpísanými náležitosťami a potvrdením o vykonaní základnej finančnej kontroly v rozsahu s náležitosťami podľa § 7 zákona č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov a podpísaný ekonómkou obecného úradu a starostom obce, opatrený dátumom vykonania základnej finančnej kontroly.

 Kontrolovaný subjekt ďalej preukázalvykonávanie základnej finančnej kontroly aj na dokladoch **„Účtovanie bankového výpisu“** podľa § 7 zákona o finančnej kontrole. Doklad je opatrený podpisom ekonómky obecného úradu zodpovednej za rozpočet s dátumom vykonania kontroly s podpisom starostu obce. K dokladu je pripojený príslušný bankový výpis v ktorom je uvedená uskutočnená finančná operácia.

 Vykonanou kontrolou bolo preukázané, že počiatočný stav pokladne k 01.01.2020 bol 1 441,37 EUR, čo korešponduje so zostatkom pokladne k 31.12.2019. Konečný stav pokladne k 31.12.2020 predstavoval 1 979,72 EUR.

 Vykonanou kontrolou bolo preukázané, že Príjmové pokladničné doklady a Výdavkové pokladničné doklady, sú preukazne vedené. Čísla pokladničných dokladov korešpondujú s číslami dokladov uvádzaných v Pokladničnej knihe. Pokladničné doklady sú podpísané ekonómkou obecného úradu ktorá doklad vyhotovila a zaúčtovala a starostom obce ako orgánom schvaľujúcim príslušnú finančnú operáciu.

 Pri uzavieraní Pokladničnej knihy za príslušný mesiac, je jedno jej vyhotovenie priložené k pokladničným dokladom. Stav pokladne na konci mesiaca je uzavretý a podpísaný ekonómkou obecného úradu a starostom obce.

 Kontrolovaný subjekt ďalej preukázal vyhotovenie Účtovného denníka a Výpisu obratov za príslušný mesiac. Doklady sú podpísané ekonómkou obecného úradu a starostom obce. **V prípade chýbajúcich podpisov bolo odporučené, tieto doplniť.**

Kontrolou bolo preukázané, že verejné prostriedky boli vynaložené v súlade so schváleným obecným rozpočtom, uzatvorenými zmluvami a ostatnými všeobecne záväznými právnymi predpismi. **Rozdiely, ani iné nepresnosti neboli zistené.**

1. **Finančná kontrola zameraná na dodržiavanie Všeobecne záväzného nariadenia obce o poskytovaní nenávratných finančných dotácií z rozpočtu obce v roku 2020.**

 Kontrolou bol overený stav účtovných a pokladničných dokladov vedených obecným úradom Galovany, najmä či ich obsahové a formálne náležitosti sú v súlade so zákonom a príslušným VZN o poskytovaní nenávratných finančných dotácií z rozpočtu obce.

 Kontrolou výdavkových pokladničných dokladov bolo preukázané vyplatenie dotácie z rozpočtu obce Galovany za obdobie od 01.01.2020 do 31.12.2020 takto:

1. Výdavkovým pokladničným dokladom č. 58/2020 zo dňa **20.04.2020** /P1/10 3/ bola **Jednote dôchodcov Slovenska základnej organizácii Galovany** vyplatená dotácia z rozpočtu obce v sume **100,- EUR.**
2. Príjmovým pokladničným dokladom bez čísla zo dňa 20.04.2020, preukázala **Jednota dôchodcov Slovenska základná organizácia Galovany** prevzatie tejto sumy.Tento údaj súhlasí s výpismi výdavkových pokladničných dokladov vedených obecným úradom Galovany.
3. Výdavkovým pokladničným dokladom č. 53/2020 zo dňa **15.04.2020** /P1/95/ bola **DHZ Galovany** vyplatená dotácia z rozpočtu obce v sume **23,28 EUR** na materiál.

1. Výdavkovým pokladničným dokladom č. 55/2020 zo dňa **16.04.2020** /P1/97/ bola **DHZ Galovany** vyplatená dotácia z rozpočtu obce v sume **168,17 EUR** za prehliadku vozidla spoločnosťou PROCAR, a.s. Demänovská 800, 031 01 Liptovský Mikuláš.
2. Výdavkovým pokladničným dokladom č. 56/2020 zo dňa **16.04.2020** /P1/98/ bola **DHZ Galovany** vyplatená dotácia z rozpočtu obce v sume **56,95 EUR** za PHM pre vozidlo IVECO.
3. Výdavkovým pokladničným dokladom č. 57/2020 zo dňa **17.04.2020** /P1/99/ bola **DHZ Galovany** vyplatená dotácia z rozpočtu obce v sume **14,06 EUR** na materiál.
4. Výdavkovým pokladničným dokladom č. 81/2020 zo dňa **19.05.2020** /P1/174/ bola **Jednote dôchodcov Slovenska základnej organizácii Galovany** vyplatená dotácia z rozpočtu obce v sume **300,- EUR.**
5. Príjmovým pokladničným dokladom bez čísla zo dňa 19.05.2020, preukázala **Jednota dôchodcov Slovenska základná organizácia Galovany** prevzatie tejto sumy.Tento údaj súhlasí s výpismi výdavkových pokladničných dokladov vedených obecným úradom Galovany.
6. Výdavkovým pokladničným dokladom č. 82/2020 zo dňa **22.05.2020** /P1/192/ bola **Slovenskému červenému krížu, miestny spolok Galovany** vyplatená dotácia z rozpočtu obce v sume **300,- EUR.**
7. Príjmovým pokladničným dokladom bez čísla, zo dňa 22.05.2020, preukázal **Slovenský červený kríž, miestny spolok Galovany** prevzatie tejto sumy.Tento údaj súhlasí s výpismi výdavkových pokladničných dokladov vedených obecným úradom Galovany.
8. Výdavkovým pokladničným dokladom č. 85/2020 zo dňa **26.05.2020** /P1/210/ bola **DHZ Galovany** vyplatená dotácia z rozpočtu obce v sume **120,28 EUR** na nabíjačku.
9. Výdavkovým pokladničným dokladom č. 99/2020 zo dňa **16.06.2020** /P1/251/ bola **DHZ Galovany** vyplatená dotácia z rozpočtu obce v sume **17,40 EUR** na materiál.
10. Výdavkovým pokladničným dokladom č. 100/2020 zo dňa **22.06.2020** /P1/261/ bola **DHZ Galovany** vyplatená dotácia z rozpočtu obce v sume **149,- EUR** na kompresor.

 Kontrolovanému subjektu bolo preukázané, že dotácia obce Galovany v kontrolovanom období bola poskytnutá v súlade s platným Všeobecne záväzným nariadením obce.

1. **Odborné stanoviská hlavného kontrolóra.**
	* + 1. **Vypracovanie odborného stanoviska hlavného kontrolóra obce, pre rokovanie obecného zastupiteľstva k návrhu Záverečného účtu obce za rok 2019.**

 Rozpočet obce Galovany na rok 2019 bol schválený obecným zastupiteľstvom dňa 07.12.2018, bez uplatňovania programovej štruktúry. Rozpočet obce na rok 2019 bol ako celok, vyrovnaným rozpočtom.

 Bolo konštatované, že Záverečný účet obce Galovany za rok 2019 bol spracovaný v súlade s ustanovením § 16 ods. 5 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

 Obec Galovany pred schválením Záverečného účtu obce za rok 2019 si splnila zákonnú podmienku ustanovenú v § 9 ods. 2 zákona č. 369/1990 Zb. o obecnom zriadení v znení neskorších predpisov, zverejnením Záverečného účtu obce najmenej na 15 dní spôsobom v obci obvyklým.

 Bolo preukázané, že obec Galovany v roku 2019 dosiahla v bežnej oblasti prebytkový výsledok hospodárenia vo výške 15 010,17 EUR, pri dosiahnutých bežných príjmoch v sume 105 254,58 EUR a dosiahnutých bežných výdavkoch v sume 90 244,41 EUR. V kapitálovej oblasti boli dosiahnuté skutočné výdavky v sume - 1 516,70 EUR.

 Súhrn bežného a kapitálového rozpočtu bol vykázaný ako prebytkový v sume 13 493,47 EUR, čo je aj výsledok rozpočtového hospodárenia obce v rámci záverečného účtu dosiahnutý za rok 2019.

 Po započítaní výsledku rozpočtového hospodárenia z finančných operácií v sume - 5 500,- EUR dosiahla obec prebytok financií vo výške 7 993,47 EUR, ktorý bol zdrojom rezervného fondu.

 Na základe týchto skutočností a dosiahnutých výsledkov hospodárenia, obecné zastupiteľstvo obce Galovany schválilo dňa 29.05.2020 Záverečný účet obce a výsledok hospodárenia obce Galovany za rok 2019 výrokom „bez výhrady“.

* + - 1. **Vypracovanie odborného stanoviska hlavného kontrolóra obce, pre rokovanie obecného zastupiteľstva k návrhu Rozpočtu obce na rok 2021, a výhľadu na roky 2022 a 2023.**

 Návrh rozpočtu obce Galovany na rok 2021 bol ako celok vyrovnaným rozpočtom. Bežný rozpočet bol zostavený ako prebytkový, pri príjmoch vo výške 105 000,- EUR a výdavkoch v sume 97 000,- EUR. Kapitálové príjmy neboli rozpočtované. Kapitálové výdavky boli v návrhu rozpočtované v sume 8 000,- EUR. Rozpočet v návrhu nepočítal s finančnými operáciami.

 Predložený Návrh rozpočtu obce Galovany na rok 2021 bol zostavený tak, aby zabezpečil plnenie úloh samosprávnej pôsobnosti obce, ako aj úloh v rámci preneseného výkonu štátnej správy v roku 2021.

Na tom základe, obecné zastupiteľstvo dňa 02.12.2020 schválilo predložený Návrh rozpočtu obce Galovany na rok 2021, bez uplatňovania programovej štruktúry, ako záväzný.

 Ročnú správu hlavného kontrolóra o kontrolnej činnosti za rok 2020 prerokovalo obecné zastupiteľstvo obce Galovany dňa 24.03.2021 a vzalo ju na vedomie.

 V Galovanoch: 24.03.2021

 Ing. Jaroslav Lehotský

 hlavný kontrolór obce